ઇન્ફોસિસના થોડા સમય પહેલા જ બનેલા સીઇઓ અને એમડી વિશાલ સિક્કાએ પણ તેમના આ પદેથી રાજીનામું આપી દીધું છે . એટલું જ નહીં કંપનીના સેક્રેટરી એજીએસ મણિકાંતે પણ આ વાતની સ્વીકારતા જણાવ્યું છે કે ઓગસ્ટ 18ની બોર્ડ મિટિંગમાં વિશાલ સિક્કાનું આ રાજીનામું કંપનીએ સ્વીકારી લીધું છે . અને હવે તે આ પદ પર નથી . જો કે સિક્કા હવે કંપનીના એક્સિક્યૂટિવ વાઇસ - ચેરમેન તરીકેનું પદ સંભાળશે . સિક્કાની જગ્યાએ હાલ પૂરતો કંપનીનો કારોભાર યુબી પ્રવિણ રાવ સંભાળશે . ઇન્ફોસિસના વચગાળાના સીઇઓ બનેલા તેવા રાવ પાસે 30નો અનુભવ છે . તેઓ 1986માં ઇન્ફોસિસમાં જોડાયા હતા . અને તેમણે હેડ ઓફ ઇન્ફ્રાસ્ટ્રચર મેનેજમેન્ટ સર્વિસ , યુરોપના ડિલિવરી હેડ ઓફ રિટેલ જેવા અનેક મહત્વના પદ આ કંપનીમાં આ પહેલા સંભાળ્યા છે . રાવે બેંગ્લોરથી ઇલેક્ટ્રોનિક એન્જિનિયરની ડિગ્રી મેળવી છે . અને તે એક્સિક્યૂટીવ કાઉન્સીલ ઓફ નાસકોમ અને નેશનલ કાઉન્સિલ ઓફ કોન્ફેડરેશન ઓફ ઇન્ડિયન ઇન્ડસ્ટ્રીના સભ્ય પણ છે .